《王驸马园林》
清代·吴宗爱

画戟凄凉对落晖，园林有愿竟心违。残花带雨依荒砌，老柏参天守故扉。

凤去秦楼池苑在，鹤鸣华表市朝非。春来剩有堂前燕，犹向妆台故址飞。

作者简介：（1495—1563）明苏州府长洲人，字纯叔，号海峰，晚号龙峰，吴一鹏子。嘉靖八年进士。授台州推官，擢广平通判，历官至湖广参政。被谗免官。漫游山水而归。东南倭患严重之际，每为地方官出谋划策。病《宋史》芜杂，欲加删润，稿未就而卒。善书法。文章弘衍浩博，诗尤工。有《玉涵堂稿》。